text: Aðalfundur verður hósdagin 24.august kl.19.00
text: #000000
text: Á skránni verður nevndarval. Í nevndini eru fleiri, sum hava sitið í nógv ár, hesi hava nú valt at takka fyri seg, tá børnini hjá flestu teirra eru blivin vaksin og ikki spæla hondbólt longur.
text: #000002
text: So hava tit hug at tryggjað hondbóltinum á Argjum góð kor framyvir, so er at koma við á aðalfund. Um tit sjálvi, ella um tit vita um onkran ið hevur áhugað í at stilla upp til nevndina, so eru tit hjartaliga vælkomin. Vit vóna, at nógv møta til aðalfundin og vilja verða við til at byggja felagið enn meir upp.
text: #000003
text: Hava tit nakra evni ið tit vilja hava við til fundin, er bara at senda ein teldupost ella seta tykkum í samband við onkran í nevndini.
text: #000004
text: Ítróttarfelagið Argir hevur sett nýggjan høvuðs venjara. Borce Markovski úr Bitola í Norðurmakedónia fer komandi kappingarárið at hava ábyrgd av barna- og ungdómsarbeiðnum á Argjum.Borce er 52 ára gamal og hevur Master Coach Licence frá EHF og útbúgving innan Physical Sport and Health. Hann hevur drúgvar royndir sum venjari, m.a. sum høvuðsvenjari hjá U19 manslandsliðnum hjá Makedonia.Seinastu tvey árini hevur Borch verið venjari hjá Stíf, og hevur hann verið væl dámdur.
text: #000006
text: Hann hevur longu búð her í tvey ár, og kennir hann væl til Føroyar og viðurskifini her. Nevndin í ÍA eru sannførd um, at Borce kemur at hjálpa okkum at flyta felagið fram á leið, og vit gleða okkum at arbeiða saman við honum.
text: #000007
text: Borce kemur frá eini øðrvísi hondbóltsmentan, enn vit eru von við, og hann er klárur at seta sín dám á framtíðina hjá ÍA.Vit ynskja Borce hjartaliga vælkomnan í felagið og vóna, at øll taka væl ímóti honum.
text: #000008
text: Ítróttarfelagið Argir leitar eftir einum nýggjum høvuðsvenjara til
  næsta kappingarár. Í felagnum eru nærum allir aldursbólkar, frá minihondbólti
text: #000009
text: Argir er í eini stórari menning har barnafamiljurnar leggjast afturat
  í stórum tali. Okkara mál er, at hondbólturin gerst eitt natúrligt val fyri øll
  børn á Argjum. Sum liður í hesum arbeiði er tað ætlan felagsins at fáa alla
  ungdómsdeildina í eina legu, har felagið fast er umboðað í øllum aldursbólkum
  við minst einum liðið. Fyri at røkka hesum hevur felagið seinastu árini haft
  fulltíðarsettan ungdómsvenjara, sum hevur verið ein savnandi og sentralur
text: #000010
text: Av tí at okkara venjari hevur leitað sær nýggjar leiðir uttanlands,
  leita vit eftir einum royndum ungdómsvenjara at taka yvir venjingina í einum
  felag í stórari menning. Felagið vil, at góða menningin skal halda fram og at
  vit í longdini eisini fara at gera okkum galdandi í vaksnamannadeildunum. Hesum
  arbeiðinum gerst nýggi venjarin ein týðandi partur av. Sum nýggjur venjari
  sleppur tú í tøttum samstarvi við starvsnevnd felagsins at seta tíni egnu
text: #000011
text: Vit vænta, at tú kanst røkja starvið sjálvstøðugt og ábyrgdarfult við
text: #000012
text: Arbeiðið kemur at fevna um:
text: #000013
text: Dagligu venjingina av liðunum saman við hjálparvenjarum.Samskipan av heima- og útidystum.Samskipan av skeiðum í venjing, døming o.l fyri hjálparvenjarar, foreldur og onnur, ið eru knýtt at liðunum.Saman við nevndini at fyriskipa tiltøk, sum eru við til at menna felagið.
text: #000014
text: Løn verður avtalað í mun til útbúgving og royndir.
text: #000015
text: Umsókn við CV og møguligum viðmælum skal sendast til og vera felagnum í hendi seinasta lagið 20.04.2022. Merk teldupostin “Høvuðsvenjari”.
text: #000017
text: Ársaðalfundurin í ÍA verður 16. desembur kl. 19 í skúlanum á Argjahamri, fundurin verður hildin í lærarastovuni. Øll eru vælkomin. Kunning verður um virksemi í felagnum. Eisini er møgiligt at stilla upp til nevndina.
text: #000018
text: Felagið, sum í ár kann halda 10 ára stovningardag, hevur verið ígjøgnum eina stóra menning.
text: #000019
text: Hetta merkir sjálvsagt, at fleiri nýggir limir og teirra foreldur eru løgst til, og tí er aðalfundurin eitt gylt høvi, at koma saman við øðrum limum og nevnd felagsins og har fáa kunning um felagið.
text: #000020
text: Felagið er, hóast 10 ár á baki, enn í eini uppbyggingartíð har størsti, um ikki allur, denturin verður lagdur á barna- og ungdómsliðini. Tí er tað framhaldandi av størsta týdningi, at foreldur eru virkin og luttakandi í felagsarbeiðinum. Aðalfundurin er í tí sambandi staðið, har øll fáa høvið til at bjóða seg fram í felagsarbeiðinum. Tað kann vera luttøka av øllum slag: Hjálp til venjingar, hjálp til dystir og kappingar bæði úti og heima, skipan av trivnartiltøkum ella øðrum tiltøkum. Alt er vælkomið.
text: #000021
text: Vit hava ætlað okkum at bjóða tykkum til ein hugna og lima dag í samband við at felagið bleiv 10 ár í august. Men soleiðis sum støðan er nú viðvíkjandi korona eru útlitini ikki góð fyri, at vit kunnu samlast í skúlanum áðrenn jól.
text: #000023
text: Tí hava vit avgjørt at gera ein online tilmeldingardag, har øll tit, sum hava goldið limagjald seinast týsdagin 09. nov. kl. 18.00 fáa ein pakka koyrdan heim.
text: #000024
text: Útfyll upplýsingarnar á tilmeldingarsíðuni, skriva stødd av limablusu í viðmerkingarteigin og flyt síðani fyri limagjald á konto felagsins 9865-305.807.1. Viðmerkjast skal navn á íðkara og heiti á liðnum, ið íðkarin er meldaður til. Send kvittan fyri limagjaldi til 
text: #000025
text: Pakkin vit koyra út til tín inniheldur
text: #000026
text: LimablusuHálsrørAvsláttarseðil, ið gevur tær -20%
  tá tit keypa ÍA trenisdraktina frá Thomas Dam IntersportOkkurt gott aftrat
text: #000027
text: Vit gleða okkum at koyra pakkan út til tykkum.
text: #000028
text: Á seinasta kappingardegi tryggjaðu okkara dreingir U14 sær gull í B-bólkinum 20/21
text: #000029
text: Dreingir U14 vunnu b bólkin 20/21
text: #000030
text: Tann 23. mars varð avgerandi dysturin leiktur í høllini á Argjahamri móti STÍF. Tað var krav at okkara dreingir vunnu dystin, um gullið skuldi takast út á Argir.
text: #000031
text: Dreingirnir lótu ongan iva vera um at hetta eisini var teirra greiða ætlan. Við einum 5 máls sigri løgdu teir eitt ómøguligt trýst á STÍF og H71, sum við sigrum vikuskiftið eftir kundu gerast javnir við ÍA í stigum. Men H71 skuldi vinna sín dyst móti Team Klaksvík við fleiri enn 23 málum og STÍF skuldi tá vinna sín dyst móti KÍF við fleiri enn 39 málum. Hóast gullið sostatt tóktist at vera komið í hús, er tað einn sannroynd at einki er liðugt fyrr enn alt er liðugt. Men tá so H71 einans megnaði javnleik og STÍF einans vann við 5 málum, so gjørdist tað víst, at ÍA Dreingir U14 eru gullvinnarar í bólki B kappingarárið 20/21.
text: #000032
text: Hesir somu dreingirnir vístu eisini sínar dygdir í steypafinaluni, har teir fingu silvurmerki. Hetta er ein góður árgangur hjá felagnum og vit gleða okkum at síggja, hvussu hesir fara at mennast.
text: #000033
text: Vit ynska dreingjum U14 og venjarum hjartaliga til lukku við sigrinum.
text: #000034
text: Gentur 12 vóru um reppi at vinna sær silvurmerkini í bólki c í ársins seinasta kappingarumfari.
text: #000035
text: Gentur U12 fingu brunsu í bólki c
text: #000036
text: Seinasta kappingarumfarið fyri genturnar var í Klaksvík 27. mars. Her kundu genturnar tryggja sær silvurmerkini við at vinna á Stjørnuni á heimavølli og VB.
text: #000037
text: Tær løgdu sera væl út og vunnu á klaksvíksgendunum á teirra heimavølli ein tepran 10-9 sigur, men hetta hevur helst kravt ov mikið av megi úr teimum til eisini at knógva vágbingunum, sum undan hesum dystinum høvdu møtt væl lættari mótstøðu. Endin var ein sigur til VB á 13-10, sum gav teimum sivurmerkini i staðin.
text: #000038
text: So mikið var kortini stríðst, at endin av kappingini 20/21 var at Stjørnan endaði á odda við 32 stigum, meðan bæði ÍA og VB høvdu 29 stig. Her hevði VB tó munin í málúrtøkuni.
text: #000039
text: Tað sigur tó ikki so lítið, at okkara gentur syftu oddaliðnum á teirra heimavølli og vit ynskja teimum hjartaliga til lukku við heiðursmerkjunum. Tað verður spennandi at fylgja hesum røsku gentunum í komandi tíðum.
text: #000040
text: Í dag var sáttmáli undirskrivaður við Anders Risdal at vera høvuðsvenjari fyri ÍA kappingarárið 2021/2022
text: #000041
text: Í dag varð sáttmáli undirskrivaður við Anders Risdal, at vera høvuðsvenjari hjá ÍA 2021/2022
text: #000042
text: Nú kappingarárið 2020/2021 er farið at halla, er tað okkum ein gleði at kunngera, at tað verður Anders Risdal, sum kemur at taka yvir eftir Mark Dahl sum høvuðsvenjari.
text: #000043
text: Tað skulu stórir føtur til at fylla út skógvarnar eftir Mark, sum eftir hetta kappingarárið fer víðari til avbjóðingar sum venjari í Noregi. Tí er gleðin enn størri, at tað júst er Anders, sum tekur yvir.
text: #000044
text: Anders er eitt kent andlit millum børn og ung her á Argjum. Hann hevur seinastu árini starvast í Frítíðarskúlanum á Argjahamri og í Argjaskotinum. Harumframt hevur hann verið venjari hjá U12 dreingjum hjá Kyndli, har hann sjálvur eisini leikar í Burn deildini.
text: #000045
text: Hann hevur útbúgvin námsfrøðingur og hevur drúgvar royndir innan barna- og ungdómsítrótt í Danmark.
text: #000046
text: Stóru og nógvu lógvabrestirnir, ið vóru at hoyra í høllini á Argjahamri í dag, tá sáttmálin var undirskrivaður, bera boð um at tað ikki einans er nevndin, sum fegnast um at hava fingið Anders til ÍA.
text: #000047
text: Felagið er í stórum vøkstri, og saman við Anders er gott grundarlag lagt fyri at hesin vøkstur kann halda fram. Saman fara vit at byggja víðari á góða grundarlagið, sum er undir felagnum, har úrslit og trivnaður ganga hond í hond.
text: #000048
text: Steypafinalurnar góvu bæði gull og spenning
text: #000049
text: Dreingir 10 vunnu gull, dreingir 12 stríddust væl og dreingir 14 leiktu helst mest spennandi dystin av øllum.
text: #000050
text: Vit vilja takka fyri eitt gott vikuskifti uppi í høllini á Nabb, takk til allar stuðlarnar, sum komu niðan at heppa, uttan tykkum var tiltakið ikki líka gott.
text: #000051
text: U10 ÍA a. Okkara gullvinnarar 2021.Dreingir 12. Góvu alt teir høvdu móti H71 b, men vóru ov stuttir. Hesir koma sterkt aftur.Dreingir 14. Helst mest spennandi dysturin í ár.
text: #000052
text: U10 ÍA a. Okkara gullvinnarar 2021.
text: #000053
text: Dreingir 12. Góvu alt teir høvdu móti H71 b, men vóru ov stuttir. Hesir koma sterkt aftur.
text: #000054
text: Dreingir 14. Helst mest spennandi dysturin í ár.
text: #000055
text: Dreingir 10 góvu okkum eina spennandi byrjan, har neyðugt bleiv við øktari leiktíð og vunnu vit gull og dagsins leikari var Jónas Sigtórsson.
text: #000056
text: Dreingir 12 spældu ein fínan dyst, teir komu ikki so væl frá byrjan, men vunnu seg nógv fram í seinna hálvleiki og mistu ikki mótið. Vit ivast ikki í, at koma at síggja teir aftur til steypafinaluna næsta ár og tað gleða vit okkum til
text: #000058
text: Sunnudagin spældu D14 í móti Stíf, tað var ein ordiligur gysari fyri okkum áskoðarir, við dupultari eyka leiktíð taptu teir við tveimum málum, men vit fingu dagsins leikara, sum gjørdist Heðin Olsen.
text: #000059
text: Vit í felagnum eru stolt av tykkum øllum og vilja somuleiðis takka HSF fyri at hava givið B- finalunum sama pláss og virði sum A finalurnar.
text: #000061
text: U12. Teir vardu manliga.U14. Okkara vóru flúgvandi.Jónas í gjøgnumbrotiJógvan leikti ein branddyst á høgra veingi.
text: #000062
text: Jógvan leikti ein branddyst á høgra veingi.
text: #000063
text: Leygardagin 20. og sunnudagin 21. februar verður ÍA umboðað við heili trimum liðum í steypafinalunum. Dreingir U10, U12 og U14 verða allir við í B-finalunum.
text: #000064
text: Leygardagin 7. februar vóru kláraðu óføru a-liðini hjá okkara dreingjum í U10, U12 og dreingjaliðið hjá U14 at vinna seg víðari úr hálvfinalunum.
text: #000066
text: Í hálvfinalunum vunnu U10 á Neistin b 15-12, U12 vunnu á Kyndil b 27-24 og U14 vunnu heili 31-18 á Kyndil b.
text: #000067
text: Teir verða tí at síggja í stóra steypafinaluvikuskiftinum 20. og 21. februar. Her skulu U10 dreingirnir møta Team Klaksvík b kl. 9.45, U12 skulu møta H71 b kl. 11.25 og U14 dreingirnir skullu spæla móti StÍF sunnudagin kl. 14.45. Vit ynskja tykkum allarbestu eyðnu. Hóast tað er avmarkað áskoðaratal, so skal eingin ivi vera um, at stuðulin til tykkum skal runga runt um á Argjum.
text: #000068
text: Hesi frálíku úrslit bera boð um at felagið er í stórari menning og síggja vit fram til at henda gongd fer at halda fram. Vit gleðast um, at Argir fær fleiri ítróttargreinar, har vit gera okkum galdandi og kunnu savnast sum okkara raska ungdóm.
text: #000069